**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 07.02.2022**

**Prítomní členovia komisie:** Jozef Nagy, Angéla Jágerová, Peter Puss, Peter Andrássy, Kitti Cédl Zima, Norbert Ozogány, Štefan Valocsay,

PaedDr. Gábor Veres – zástupca primátora

Predseda komisie po privítaní všetkých prítomných otvoril rokovanie s nasledovným **programom:**

1. **Prerokovanie programu zasadnutia mestského zastupiteľstva**
2. **Žiadosti občanov**
3. **Záver**

**K bodu 1)**

Predseda výboru Jozef Nagy oboznámil prítomných členov s návrhom viacročného programového rozpočtu mesta Šamorín na r. 2022-2024.

Rozhodujúci podiel na bežných príjmoch mesta majú podielové dane, miestne dane ( daň z nehnuteľnosti, za odvoz odpadu, za rozvoj za výherné a nevýherné automaty, daň za psa), nedaňové príjmy ( poplatky za hazardné hry, správne poplatky, nájomné za parkovanie, atď.).Bežné výdavky sú na úrovni predošlého roku. Zvýšené boli náklady na energiu. Investície sú nastavené progresívne a časti kryté úverom.

Výbor prerokoval návrh, ktorý bol zostavený v zmysle zákona o rozpočtových pravidlách.

Návrh viacročného rozpočtu mesta na r. 2022-2024 výbor odporúča schváliť na MsZ v Šamoríne.

**Návrh na schválenie VZN č. 2/2022 o financovaní školských zariadení**

PaedDr. Gábor Veres, viceprimátor mesta a predseda komisie školstva a výchovy informoval členov o návrhu, ktorý bol vypracovaný na základe predpisov, ktorý určuje výšku dotácie na prevádzku a mzdy na žiaka ZUŠ, dieťa materskej školy a školského zariadenia na príslušný kalendárny rok

Výbor m.č. Mliečno odporúča návrh schváliť na MsZ v Šamoríne.

**Návrh na schválenie VZN č. 3/2022 o ktorým sa určuje školský obvod v ZŠ a MŠ**

PaedDr. Gábor Veres, viceprimátor mesta a predseda komisie školstva a výchovy informoval členov o návrhu, ktorý bol vypracovaný na základe predpisov, ktorý určuje školský obvod základných škôl na plnenie povinnej školskej dochádzky žiakov základných školách a spádové materské školy na plnenie povinného predprimárneho vzdelávania.

Výbor m.č. Mliečno odporúča návrh schváliť na MsZ v Šamoríne.

**Návrh na schválenie prevodu nehnuteľného majetku mesta v k.ú. Bučuháza**

**RNDr. M. Nahálka a manželka Renáta** bytom Kvetoslavov ako vlastníci nehnuteľnosti RD na pozemku registra C parc.č. 69/1 požiadali o odkúpenie susedných priľahlých pozemkov parc.č. 68/2 a 68/5 v k.ú. Bučuháza. Komisia výstavby a ÚS na svojom zasadnutí odporučila odpredaj záujmových pozemkov s podmienkou odčlenenia nehnuteľnosti geometrickým plánom pre účely zachovania verejnej autobusovej zastávky obce.

Výbor m.č. Mliečno po posúdení žiadosti odporúča návrh schváliť.

**Návrh na schválenie prenájmu nehnuteľného majetku mesta - poľnohospodárskej pôdy**

**Donau farm Šamorín, s.r.o.**, ako dlhodobý nájomca poľnohospodárskych pozemkov v k.ú. Bučuháza, Kraľovianky, Mliečno, Čilistov a Šamorín požiadal o opätovné uzatvorenie nájomnej zmluvy.

Po prerokovaní predloženého návrhu Výbor m.č. Mliečno odporúča schváliť prenájom poľnohospodárskych pozemkov o celkovej užívanej výmere 803 780,23 m2.

**Návrh na schválenie prenájmu nehnuteľného majetku mesta v k.ú. Mliečno**

**Marcel Schmidt**, bytom Pod Záhradami 74, Šamorín a Iveta Zvardoňová požiadali o odkúpenie pozemkov parc.č.261/1 o výmere 166m2 a parc.č. 261/2 o výmere 15 m2 ako záhrada v k.ú. Mliečno, ktoré sú situované v tesnom susedstve žiadateľov, z dôvodu, že uvedené nehnuteľnosti sú dlhodobo nevyužívané a zanedbané.

Výbor m.č. Mliečno odporúča schváliť na MsZ v Šamoríne.

**Návrh na schválenie uzatvorenia „Zmluvy o zriadení vecného bremena“ v k.ú. Mliečno**

Vladimíra Horváthová, ako investorka stavby Záhradné centrum v Mliečne, žiada o odsúhlasenie trasy elektrického vedenia a o odsúhlasenie uzatvorenia zmluvy o zriadení vecného bremena pre účely realizácie projektu Elektroinštalácia v súlade so schválenou dokumentáciou objektu.

Výbor m.č. Mliečno odporúča materiál schváliť na MsZ v Šamoríne.

**K bodu 2)**

**Žiadosť –** obyvatelia Starej cesty žiadajú o namontovanie dopravnej značky „Zákaz vjazdu vozidlám nad 3,5 t, okrem zásobovania“ z oboch smeroch od hlavného 63-ky.

Často sa stáva, že nákladné vozidlá prekračujú maximálnu povolenú rýchlosť, jazdia blízko chodníkov alebo na chodníkoch, lebo sa nezmestia na vozovku.

Výbor m.č. Mliečno odporúča vykonať prieskum na uvedenej ulici a následne riešiť nákladnú dopravu v Mliečne, nakoľko ulice sú vzájomne naviazané.

**Žiadosť o prehodnotenie Oznámenia na vypracovania zmluvy - MNM tech s.r.o**. so sídlom Nitra v súvislosti so zabezpečením realizácie stavby „IBV Bučuháza – Rodinné domy a infraštruktúra, stavebný projekt – prístupová komunikácia“

Martin Brečan, ako konateľ firmy MNM tech s.r.o. podal žiadosť o prehodnotenia Oznámenia na vypracovanie zmluvy o vecnom bremene(právo na rekonštrukciu miestnej komunikácie). Vecné bremeno žiada schváliť na dobu určitú počas výstavby.

**K bodu 3)**

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

Jozef Nagy

Zapísala: Mária Óvári predseda Výboru m.č. Mliečno